title: Регламент за изпълнение (ЕС) 2018/408 на Комисията от 15 март 2018 година за изменение на Регламент за изпълнение (ЕС) 2017/1758 за определяне на формата и съдържанието на счетоводната информация, която се представя на Комисията за целите на уравняването на сметки на ЕФГЗ и ЕЗФРСР, както и за целите на мониторинга и прогнозирането

text:
               16.3.2018

               BG

               Официален вестник на Европейския съюз

               L 74/9

         РЕГЛАМЕНТ ЗА ИЗПЪЛНЕНИЕ (ЕС) 2018/408 НА КОМИСИЯТА
   от 15 март 2018 година
   за изменение на Регламент за изпълнение (ЕС) 2017/1758 за определяне на формата и съдържанието на счетоводната информация, която се представя на Комисията за целите на уравняването на сметки на ЕФГЗ и ЕЗФРСР, както и за целите на мониторинга и прогнозирането
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 104 от него,
   като има предвид, че:

               (1)

               В приложение IV към Регламент за изпълнение (ЕС) 2017/1758 на Комисията (2) се определя структурата на бюджетните кодове на Европейския земеделски фонд за развитие на селските райони (ЕЗФРСР) за програмния период 2014—2020 г.

               (2)

               С Регламент (ЕС) 2017/2393 на Европейския парламент и на Съвета (3) бяха изменени няколко разпоредби на Регламент (ЕС) № 1305/2013 на Европейския парламент и на Съвета (4), включително отнасящите се за допълнително разпределение и за нова категория дерогация за процента на участие на ЕЗФРСР. Следователно в Регламент за изпълнение (ЕС) 2017/1758 следва да се отразят измененията на съответните разпоредби на Регламент (ЕС) № 1305/2013.

               (3)

               Поради това Регламент за изпълнение (ЕС) 2017/1758 следва да бъде съответно изменен.

               (4)

               Настоящият регламент следва да се прилага от същата дата като Регламент (ЕС) 2017/2393.

               (5)

               Мерките, предвидени в настоящия регламент, са в съответствие със становището на Комитета по земеделските фондове,

         ПРИЕ НАСТОЯЩИЯ РЕГЛАМЕНТ:
   Член 1
   В приложение IV към Регламент за изпълнение (ЕС) 2017/1758, точка 1.2 „Структура на бюджетните кодове“, третата таблица, в която се определя втората цифра от комбинацията от членове, използвани за определяне на максималния процент на участието на ЕЗФРСР — „RRR“, се изменя, както следва:

               1)

               Редът за код 6 се заменя със следното:

                           „6

                           59, параграф 4, буква е)

                           Допълнително разпределение за Ирландия, Португалия и Кипър“

               2)

               Добавя се следният ред:

                           „8

                           59, параграф 4, буква з)

                           Процентно участие, посочено в член 39а, параграф 13 от Регламент (ЕС) № 1303/2013, за финансовия инструмент, посочен в член 38, параграф 1, буква в) от същия регламент“

         Член 2
   Настоящият регламент влиза в сила на седмия ден след деня на публикуването му в Официален вестник на Европейския съюз.
   Той се прилага от 1 януари 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 март 2018 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 549.

      (2)  Регламент за изпълнение (ЕС) 2017/1758 на Комисията от 27 септември 2017 г. за определяне на формата и съдържанието на счетоводната информация, която се представя на Комисията за целите на уравняването на сметки на ЕФГЗ и ЕЗФРСР, както и за целите на мониторинга и прогнозирането (ОВ L 250, 28.9.2017 г., стр. 1).

      (3)  Регламент (ЕС) 2017/2393 на Европейския парламент и на Съвета от 13 декември 2017 г. за изменение на Регламент (ЕС) № 1305/2013 относно подпомагане на развитието на селските райони от Европейския земеделски фонд за развитие на селските райони (ЕЗФРСР), Регламент (ЕС) № 1306/2013 относно финансирането, управлението и мониторинга на общата селскостопанска политика, Регламент (ЕС) № 1307/2013 за установяване на правила за директни плащания за земеделски стопани по схеми за подпомагане в рамките на общата селскостопанска политика, Регламент (ЕС) № 1308/2013 за установяване на обща организация на пазарите на селскостопански продукти и Регламент (ЕС) № 652/2014 за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал (ОВ L 350, 29.12.2017 г., стр. 15).

      (4)  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487).


title: Регламент за изпълнение (ЕС) 2018/406 на Комисията от 2 март 2018 година за вписване на наименование в регистъра на защитените наименования за произход и защитените географски указания („Amêndoa Coberta de Moncorvo“ (ЗГУ))

text:
               16.3.2018

               BG

               Официален вестник на Европейския съюз

               L 74/5

         РЕГЛАМЕНТ ЗА ИЗПЪЛНЕНИЕ (ЕС) 2018/406 НА КОМИСИЯТА
   от 2 март 2018 година
   за вписване на наименование в регистъра на защитените наименования за произход и защитените географски указания („Amêndoa Coberta de Moncorvo“ (ЗГУ))
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Amêndoa Coberta de Moncorvo“, подадено от Португалия, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Amêndoa Coberta de Moncorvo“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Amêndoa Coberta de Moncorvo“ (ЗГУ).
   Наименованието по първа алинея се използва за идентифициране на продукт от клас 2.3. Хляб, хлебни изделия, сладкарски и захарни изделия, бисквити и други печива от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 март 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 391, 18.11.2017 г., стр. 11.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2018/407 на Комисията от 14 март 2018 година относно класирането на някои стоки в Комбинираната номенклатура

text:
               16.3.2018

               BG

               Официален вестник на Европейския съюз

               L 74/6

         РЕГЛАМЕНТ ЗА ИЗПЪЛНЕНИЕ (ЕС) 2018/407 НА КОМИСИЯТА
   от 14 март 2018 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 март 2018 година.

            За Комисията,

            от името на председателя,

         Stephen QUEST

            Генерален директор

            Генерална дирекция „Данъчно облагане и митнически съюз“

      (1)  ОВ L 269, 10.10.2013 г., стр. 1.

      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

      ПРИЛОЖЕНИЕ

                  Описание на стоките

                  Класиране (код по КН)

                  Основания

                  (1)

                  (2)

                  (3)

                  Продукт, който се нарича „кафява шлака от стопен диалуминиев триоксид“ и е страничен продукт, получаван при производството на обикновен електрокорунд в електрически пещи.
                  Продуктът се състои от следните съставки (тегловно съдържание в проценти):

                  7202 29 90

                  Класирането се определя от общи правила 1 и 6 за тълкуване на Комбинираната номенклатура, забележка 3, буква а) към глава 26, забележка 1, буква в) към глава 72, забележка 2 към подпозициите от глава 72 и текстовете на кодове по КН 7202 , 7202 29  и 7202 29 90 .
                  Класирането в позиция 2620  се изключва, защото продуктът не отговаря на изискванията на забележка 3, буква а) към глава 26.
                  Според химичния си състав продуктът отговаря на изискванията на забележка 1, буква в) към глава 72, в която се определят феросплавите, и забележка 2 към подпозициите от глава 72, в която се определят феросплавите от позиция 7202 .
                  Двете основни характеристики на продукта, които съответстват на описанието на феросплавите, са използването му при гравиметричното разделяне на метални руди и получаването му в електрически пещи (вж. също Обяснителните бележки към Хармонизираната система, в частта им за позиция 7202 , четвъртата и шестата алинея).
                  Поради химичния състав на продукта, който дава възможност за използването му при гравиметричното разделяне на метални руди чрез избирателно обогатяване, той трябва да бъде класиран в позиция 7202  като феросплав.
                  Следователно продуктът трябва да бъде класиран в код по КН 7202 29 90  като друга феросилициева сплав.

                              —

                              желязо

                  75

                              —

                              силиций

                  15

                              —

                              титан

                  5

                              —

                              алуминий

                  3

                              —

                              други метали

                  2

                  Продуктът се използва за концентриране на метални руди чрез избирателно обогатяване в процеса на гравиметрично разделяне (сепарация).


title: Регламент за изпълнение (ЕС) 2018/420 на Съвета от 19 март 2018 година за прилагане на Регламент (ЕС) № 36/2012 относно ограничителни мерки с оглед на положението в Сирия

text:
               19.3.2018

               BG

               Официален вестник на Европейския съюз

               LI 75/1

         РЕГЛАМЕНТ ЗА ИЗПЪЛНЕНИЕ (ЕС) 2018/420 НА СЪВЕТА
   от 19 март 2018 година
   за прилагане на Регламент (ЕС) № 36/2012 относно ограничителни мерки с оглед на положението в Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (1), и по-специално член 32, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 18 януари 2012 г. Съветът прие Регламент (ЕС) № 36/2012.

               (2)

               Предвид тежкото положение в Сирия, и по-специално използването на химическо оръжие от режима в Сирия и неговото участие в разпространението на химическо оръжие, следва да бъдат добавени четири лица в съдържащия се в приложение II към Регламент (ЕС) № 36/2012 списък на физически и юридически лица, образувания и органи, за които се прилагат ограничителни мерки.

               (3)

               Поради това приложение II към Регламент (ЕС) № 36/2012 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕС) № 36/2012 се изменя съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 март 2018 година.

            За Съвета

            Председател

         F. MOGHERINI

      (1)  ОВ L 16, 19.1.2012 г., стр. 1

      ПРИЛОЖЕНИЕ
      Следните лица се добавят в списъка, поместен в раздел А (Лица) от приложение II към Регламент (ЕС) № 36/2012:

                     Име

                     Идентификационни данни

                     Основания

                     Дата на включване в списъка

                     „260.

                     Yusuf Ajeeb
                     (изв. още като:; Yousef; Ajib)

                     Бригаден генерал; доктор; ръководител по сигурността в Сирийския научноизследователски център (SSRC)
                     Адрес: Scientific Studies and Research Centre (SSRC), Barzeh Street, P.O. Box 4470, Damascus

                     Има военно звание бригаден генерал, старши офицер в сирийските въоръжени сили след май 2011 г. От 2012 г. е ръководител на сигурността в Сирийския научноизследователски център (SSRC), който работи в сектора за разпространение на химическо оръжие. Поради високата длъжност, която заема като ръководител на сигурността в SSRC, той е свързан с посоченото в списъка образувание SSRC.

                     19.3.2018 г.

                     261.

                     Maher Sulaiman
                     (изв. още като:; Mahir; Suleiman)

                     Доктор; директор на Висшия институт по приложни науки и технологии
                     Адрес: Higher Institute for Applied Sciences and Technology (HIAST), P.O. Box 31983, Damascus

                     Директор на Висшия институт по приложни науки и технологии (Higher Institute for Applied Sciences and Technology — HIAST), който предоставя обучение и подкрепа в рамките на сирийския сектор за разпространение на химическо оръжие. Поради високата длъжност, която заема в HIASТ, което е свързано и дъщерно образувание на SSRC, той е свързан с HIASТ и SSRC, които са посочени в списъка образувания.

                     19.3.2018 г.

                     262.

                     Salam Tohme
                     (изв. още като:; Salim; Taame, Ta'mah, Toumah)

                     Доктор, заместник генерален директор на Сирийския научноизследователски център (SSRC)
                     Адрес: Scientific Studies and Research Centre (SSRC), Barzeh Street, P.O. Box 4470, Damascus

                     Заместник генерален директор на Сирийския научноизследователски център (SSRC), който отговаря за разработването и производството на неконвенционални оръжия, включително химически оръжия, както и на ракети носители за тях. Поради високата длъжност, която заема в SSRC, той е свързан с посоченото в списъка образувание SSRC.

                     19.3.2018 г.

                     263.

                     Zuhair Fadhlun
                     (изв. още като:; Zoher; Fadloun, Fadhloun)

                     Директор на Institute 3000 (изв. още като Institute 5000) при Сирийския научноизследователски център (SSRC)
                     Адрес: Scientific Studies and Research Centre (SSRC), Barzeh Street, P.O. Box 4470, Damascus

                     Директор на клона на Сирийския научноизследователски център (SSRC), който е известен като Institute 3000 (също и като Institute 5000). В това си качество отговаря за проекти за химически оръжия, включително за производството на химични вещества и боеприпаси. Поради високата длъжност, която заема в SSRC, той е свързан с посоченото в списъка образувание SSRC.

                     19.3.2018 г.“


title: Регламент за изпълнение (ЕС) 2018/456 на Комисията от 19 март 2018 година относно процедурните стъпки в рамките на процеса на консултиране във връзка с определянето на статут на нова храна в съответствие с Регламент (ЕС) 2015/2283 на Европейския парламент и на Съвета относно новите храни (Текст от значение за ЕИП. )

text:
                  20.3.2018

                  BG

                  Официален вестник на Европейския съюз

                  L 77/6

            РЕГЛАМЕНТ ЗА ИЗПЪЛНЕНИЕ (ЕС) 2018/456 НА КОМИСИЯТА
      от 19 март 2018 година
      относно процедурните стъпки в рамките на процеса на консултиране във връзка с определянето на статут на нова храна в съответствие с Регламент (ЕС) 2015/2283 на Европейския парламент и на Съвета относно новите храни
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) 2015/2283 на Европейския парламент и на Съвета от 25 ноември 2015 година относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 4 от него,
      като има предвид, че:

                  (1)

                  С Регламент (ЕС) 2015/2283 се определят правилата за пускането на пазара и употребата на нови храни в Съюза.

                  (2)

                  В член 4 от Регламент (ЕС) 2015/2283 се установяват основните принципи на процедурата за определяне на статут на нова храна. С параграф 1 от посочения член стопанските субекти в хранителната промишленост се задължават да проверяват дали храната, която възнамеряват да пуснат на пазара в рамките на Съюза, попада в приложното поле на същия регламент.

                  (3)

                  За да се определи статут на нова храна за определена храна, следва да се подаде заявление за консултация. Държавите членки следва да проверяват валидността на такива заявления. Поради това е необходимо да се установят правила за процеса на проверка.

                  (4)

                  Следва да се установят правила, за да се гарантира, че заявлението за консултация за определяне на статут на нова храна съдържа цялата необходима информация за оценката от държавите членки.

                  (5)

                  За да се гарантира, че обществеността и стопанските субекти в хранителната промишленост са уведомени за статута на нова храна, информацията за този статут следва да е публично достояние.

                  (6)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Приложно поле и предмет
      С настоящия регламент се установяват правила за прилагането на член 4 от Регламент (ЕС) 2015/2283 по отношение на процедурните стъпки в рамките на процеса на консултация за определяне дали дадена храна попада в приложното поле на посочения регламент.
      Член 2
      Определения
      В допълнение към определенията, установени в Регламент (ЕО) № 178/2002 на Европейския парламент и на Съвета (2) и Регламент (ЕС) 2015/2283, се прилагат следните определения:

                  а)

                  „заявление за консултация“ е заявление от стопански субект в хранителната промишленост до държава членка получател за определянето на статут на нова храна за дадена храна;

                  б)

                  „държава членка получател“ е държава членка, в която стопанският субект в хранителната промишленост възнамерява да пусне на пазара дадена храна за първи път.

            Член 3
      Подаване на заявление за консултация
      1.   Стопанският субект в областта на храните се консултира с държавата членка получател, както е предвидено в член 4, параграф 2 от Регламент (ЕС) 2015/2283, като подава заявление за консултация до същата държава членка.
      2.   Когато стопанският субект в хранителната промишленост възнамерява на пусне на пазара храната едновременно в няколко държави членки, той подава заявлението за консултация само до една от тези държави членки.
      Член 4
      Съдържание и представяне на заявлението за консултация
      1.   Заявлението за консултация се подава по електронен път до държавата членка получател и съдържа следните елементи:

                  а)

                  придружително писмо;

                  б)

                  техническо досие;

                  в)

                  съпътстваща документация;

                  г)

                  обяснителна бележка, която пояснява предназначението и целесъобразността на подадената документация.

            2.   Придружителното писмо, посочено в параграф 1, буква а), се изготвя в съответствие с образеца в приложение I.
      3.   Техническото досие, посочено в параграф 1, буква б), съдържа необходимата информация, която позволява на държавата членка да достигне до заключение относно статута на нова храна, като досието се изготвя в съответствие с образеца в приложение II.
      4.   Чрез дерогация от разпоредбите на параграф 3 заявителят не е длъжен да предоставя всички елементи, посочени в приложение II, при условие че е представил подлежаща на проверка обосновка за липсата на всеки от невключените елементи.
      Член 5
      Процедури за проверка на валидността на заявлението за консултация
      1.   Държавата членка получател незабавно проверява дали заявлението за консултация отговаря на изискванията по член 4.
      2.   Ако стопанският субект в хранителната промишленост е подал недостатъчно информация в заявлението за консултация, държавата членка получател подава искане до стопанския субект в областта на храните да предостави допълнителна информация или да извърши необходимите актуализации в заявлението за консултация в срока, посочен от държавата членка получател.
      3.   Заявлението за консултация се счита за невалидно, ако:

                  а)

                  стопанският субект в хранителната промишленост не е предоставил изисканата допълнителна информация или не е актуализирал заявлението за консултация в срока, посочен от държавата членка получател;

                  б)

                  подадената допълнителна информация е недостатъчна, за да се стигне до заключението, че заявлението за консултация е валидно.

            4.   Държавата членка получател взема решение за валидността на заявлението за консултация и незабавно уведомява стопанския субект в хранителната промишленост, другите държави членки и Комисията за своето решение. Ако заявлението за консултация бъде счетено за невалидно, държавата членка получател обосновава това свое заключение.
      Член 6
      Процедури за оценка на валидно заявление за консултация
      1.   Държавата членка получател изготвя заключение относно статута на нова храна за дадена храна в срок от четири месеца от датата, на която е взето решение за валидността на заявлението за консултация.
      2.   Ако държавата членка получател установи, че няма достатъчно доказателства, за да вземе решение относно статута на нова храна, тя може да отправи искане към стопанския субект в хранителната промишленост да предостави допълнителна информация. Срокът на това искане се определя заедно със стопанския субект в хранителната промишленост.
      Държавата членка получател може да се консултира с другите държави членки и с Комисията.
      3.   Без да се засягат разпоредбите на параграф 4, искането за допълнителна информация, посочено в параграф 2, не може да надхвърля срока, посочен в параграф 1.
      4.   В надлежно обосновани случаи държавата членка получател може да удължи посочения в параграф 1 срок с най-много четири месеца. Държавата членка получател уведомява стопанския субект в хранителната промишленост, другите държави членки и Комисията за своето решение и предоставя обосновка.
      5.   След изготвянето на заключение относно статута на нова храна държавата членка получател незабавно уведомява стопанския субект в хранителната промишленост, останалите държави членки и Комисията за своето решение и предоставя обосновка в съответствие с член 7 от настоящия регламент.
      Член 7
      Информация за статута на нова храна и публикация
      1.   Уведомлението, посочено в член 6, параграф 5 от настоящия регламент, съдържа следната информация:

                  а)

                  наименование и описание на съответната храна;

                  б)

                  декларация дали съответната храна е нова, не е нова, или не е нова само в хранителни добавки;

                  в)

                  обосновка на декларацията по буква б);

                  г)

                  ако се касае за нова храна — най-подходящата категория храни, в която попада, в съответствие с член 3, параграф 2 от Регламент (ЕС) 2015/2283.

            2.   Комисията незабавно публикува на своя уебсайт информацията за статута на нова храна.
      Член 8
      Компетентни органи на държавите членки
      До 1 март 2018 г. държавите членки предоставят на Комисията координатите за връзка с националните компетентни органи и координатите за връзка със съответните звена за контакт, определени за целите на настоящия регламент.
      До 1 май 2018 г. Комисията публикува тези координати за връзка на своя уебсайт.
      Член 9
      Поверителност
      1.   Стопанските субекти в хранителната промишленост могат да поискат от държавата членка получател да третира определена информация, подадена като част от заявлението за консултация, като поверителна, ако оповестяването на такава информация може да навреди на конкурентната им позиция.
      2.   За целите на параграф 1 стопанските субекти в хранителната промишленост информират държавата членка получател за това кои части от предоставената информация биха искали да бъдат третирани като поверителни и предоставят всички необходими данни в подкрепа на искането си за поверителност.
      3.   Държавата членка получател уведомява стопанския субект в хранителната промишленост за своето становище относно това кои части от информацията трябва да останат поверителни.
      Поверителността обаче не се прилага за следната информация:

                  а)

                  името и адреса на заявителя;

                  б)

                  наименованието и описанието на съответната храна;

                  в)

                  резюме на проучванията, представени от заявителя;

                  г)

                  когато е целесъобразно, метода или методите на анализ.

            4.   В случай на консултация с други държави членки съгласно член 6, параграф 2, втора алинея, държавата членка получател уведомява Комисията и държавите членки за своето становище относно поверителността на заявлението за консултация.
      5.   След като бъде уведомен съгласно параграф 3, стопанският субект в хранителната промишленост може в срок от три седмици да оттегли заявлението си за консултация, като през това време се спазва поверителността на предоставената информация.
      6.   Комисията и държавите членки предприемат необходимите мерки, за да осигурят подходяща поверителност на информацията по параграф 3, получена от тях по силата на настоящия регламент, с изключение на информацията, която трябва да бъде направена публично достояние с цел опазване на здравето на човека.
      7.   Когато даден стопански субект в хранителната промишленост оттегли или вече е оттеглил заявлението си за консултация в съответствие с параграф 5, нито Комисията, нито държавите членки оповестяват информация, за която стопанският субект в хранителната промишленост е поискал поверителност съгласно параграф 1.
      8.   Прилагането на параграфи 1—7 не засяга обмена на информация между Комисията и държавите членки, която е необходима за разглеждането на заявленията за консултация, подадени съгласно настоящия регламент.
      Член 10
      Влизане в сила и прилагане
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 19 март 2018 година.

               За Комисията

               Председател

            Jean-Claude JUNCKER

         (1)  ОВ L 327, 11.12.2015 г., стр. 1.

         (2)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).

         ПРИЛОЖЕНИЕ I

            ОБРАЗЕЦ НА ПРИДРУЖИТЕЛНО ПИСМО КЪМ ЗАЯВЛЕНИЕТО ЗА КОНСУЛТАЦИЯ ВЪВ ВРЪЗКА С ОПРЕДЕЛЯНЕТО НА СТАТУТ НА НОВА ХРАНА

            Компетентен орган на държавата членка

         Дата: …
         Относно: Заявление за консултация във връзка с определянето на статут на нова храна за …
         …
         Стопанският(ите) субект(и) в хранителната промишленост/участващата в консултациите страна:
         Дружество: …
         Адрес: …
         Телефон: …
         Електронна поща: …
         Лице за контакт: …
         подава(т) настоящото заявление за консултация за определяне на статут на нова храна за …
         С уважение,
         Подпис …
         Приложени документи:

                     ☐

                     Техническо досие

                     ☐

                     Съпътстващи документи към заявлението за консултация

                     ☐

                     Обяснителна бележка

         ПРИЛОЖЕНИЕ II

            ОБРАЗЕЦ НА ТЕХНИЧЕСКО ДОСИЕ

         Връзката между различните елементи на информацията се пояснява в обяснителна бележка; по-специално, по отношение на представените доказателства в подкрепа на консумацията от човека в значителна степен в рамките на Съюза преди 15 май 1997 г., ако е необходимо да се разгледат документи от различни източници, за да бъде достигнато заключение.
         Ако за определянето на статута на нова храна са от значение само отделни части от документите, тези части следва да се подчертаят.
         Раздел 1 трябва да бъде попълнен за всички храни.
         За екстракти освен раздел 1 трябва да бъде попълнен и раздел 2.
         За храни, получени от производствен процес, който не е бил използван за производство на храни в Съюза преди 15 май 1997 г., трябва да се попълнят раздел 1 (точки 1—3 и точка 7) и раздел 3.

            Раздел 1: Всички храни (за храни, получени от производствен процес, който не е използван за производство на храни в Съюза преди 15 май 1997 г. — само точки 1—3 и точка 7)

                                    1.

                                 Описание на храната

                                 1.1.

                                 Наименование на храната

                                 1.2.

                                 Подробно описание на храната, включващо информация дали тя е съставена от специално създадени наноматериали, посочени в член 3, параграф 2, буква а), подточки viii) и ix) от Регламент (ЕС) 2015/2283 (1).

                                 1.3.

                                 Предложена категория на новата храна в съответствие с член 3, параграф 2, буква а) от Регламент (ЕС) 2015/2283, когато е приложимо

                                    2.

                                 Допълнителни характеристики на храната и/или източник на храната (когато е приложимо)

               А.   Организми (микроорганизми, гъби, водорасли, растения, животни)

                                 2.1.

                                 Таксономично наименование (пълно латинско наименование с името на автора)

                                 2.2.

                                 Синоними, други наименования, когато е приложимо

                                 2.3.

                                 Когато е приложимо — информация, уточняваща за коя част от организма се е отнасяло използването за консумация от човека преди 15 май 1997 г. в Съюза

                                 2.4

                                 Чистота/концентрация

               Б.   Химични вещества

                                 2.5.

                                 CAS номер(а) (ако такъв е определен)

                                 2.6.

                                 Химично(и) наименование(я) според правилата на номенклатурата IUPAC

                                 2.7.

                                 Синоними, търговско наименование, общоприето наименование, когато е приложимо

                                 2.8.

                                 Молекулна и структурна формула

                                 2.9.

                                 Чистота/концентрация

                                    3.

                                 Условия за употреба

                                 3.1.

                                 Какво ще бъде предназначението на храната?

                                 3.2.

                                 Вид на продукта (продуктите), в които е предназначена да се използва храната

                                 3.3.

                                 Ниво/концентрация (или диапазон от нива) в продуктите, в които е предназначена да се използва храната

                                    4.

                                 Производствен процес

                                 4.1.

                                 Подробно описание на производствения процес, включително графика на технологичния процес.

                                    5.

                                 История на консумацията от човека на храната в Съюза преди 15 май 1997 г.

                                 5.1.

                                 Доколко храната се е консумирала в значителна степен в целия Съюз преди 15 май 1997 г.? Да се предостави подробна информация.

                                 5.2.

                                 Доколко храната се е консумирала в значителна степен в една държава членка преди 15 май 1997 г.? Да се предостави подробна информация.

                                 5.3.

                                 Храната консумирала ли се е само регионално/на ограничено местно ниво в Съюза преди 15 май 1997 г.? Да се предостави подробна информация.

                                 5.4.

                                 Налична ли е била храната в Съюза преди 15 май 1997 г. като съставка, предназначена за специфична целева група от населението (например храни за специални медицински цели)? Да се предостави подробна информация.

                                    6.

                                 Консултации относно наличността в Съюза
                                 Когато стопанските субекти в хранителната промишленост не са сигурни дали притежаваната от тях информация е достатъчна, за да се докаже, че съответната храна е била използвана за консумация от човека в значителна степен в Съюза преди 15 май 1997 г., те могат да се консултират с други стопански субекти в хранителната промишленост или техни асоциации, за да съберат достатъчно информация.

                                 6.1.

                                 Проведена ли е консултация с други стопански субекти в хранителната промишленост или техни асоциации? Да се предоставят допълнителни данни.

                                 6.2.

                                 Понастоящем храната предлага ли се на пазара на Съюза? Да се предоставят допълнителни данни.

                                    7.

                                 Допълнителна информация

                                 7.1.

                                 Има ли информация, че съответният продукт се използва в рамките на Съюза като лекарствен продукт в съответствие с Директива 2001/83/ЕО (2)?

                                 7.2.

                                 Има ли друга информация, която би спомогнала за определянето на статута на нова храна? Подава се всякаква информация, която е от значение, дори да не е била конкретно поискана.

            Раздел 2: Екстракти

                                    8.

                                 Екстракти

                                 8.1.

                                 Всички допълнителни данни за източника на екстракта, ако не се предоставени в раздел 1. Да се предостави подробна информация.

                                 8.2.

                                 Спецификация на екстракта. Да се предостави подробна информация.

                                 8.3.

                                 Приемът на компоненти от екстракта в храната по-висок ли е от приема на тези компоненти в хранителния източник, в случай че компонентите са екстрахирани от хранителен източник? Да се предостави подробна информация.

            Раздел 3: Храни, получени от производствен процес, който не е използван за производство на храни в Съюза преди 15 май 1997 г.

                                    9.

                                 Производствен процес

                                 9.1.

                                 Подробно описание на производствения процес, включително графика на технологичния процес.

                                 9.2.

                                 Структурата или съставът на храната влияе ли върху хранителната ѝ стойност, метаболизъм или ниво на нежелателни вещества, вследствие на процеса на приготвянето на храната? Да се предостави подробна информация.

                                 9.3.

                                 Храната произведена ли е от източник, който сам по себе си не е обичайно консумиран като част от хранителния режим? Да се предостави подробна информация.

                     (1)

                     Регламент (ЕС) 2015/2283 на Европейския парламент и на Съвета от 25 ноември 2015 година относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (ОВ L 327, 11.12.2015 г., стр. 1).

                     (2)

                     Директива 2001/83/ЕО на Европейския парламент и на Съвета от 6 ноември 2001 г. за утвърждаване на кодекс на Общността относно лекарствени продукти за хуманна употреба (ОВ L 311, 28.11.2001 г., стр. 67).


title: Регламент за изпълнение (ЕС) 2018/460 на Комисията от 20 март 2018 година за разрешаване на пускането на пазара на флоротанини от Ecklonia cava като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП. )

text:
               21.3.2018

               BG

               Официален вестник на Европейския съюз

               L 78/2

         РЕГЛАМЕНТ ЗА ИЗПЪЛНЕНИЕ (ЕС) 2018/460 НА КОМИСИЯТА
   от 20 март 2018 година
   за разрешаване на пускането на пазара на флоротанини от Ecklonia cava като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
   като има предвид, че:

               (1)

               В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.

               (2)

               По силата на член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на новите храни.

               (3)

               Съгласно член 12 от Регламент (ЕС) 2015/2283 Комисията представя проект на акт за изпълнение за разрешаване на пускането на пазара в рамките на Съюза на нова храна и за актуализиране на списъка на Съюза.

               (4)

               Съгласно член 35, параграф 1 от Регламент (ЕС) 2015/2283 всяко искане за пускане на нова храна на пазара в рамките на Съюза, подадено до държава членка в съответствие с член 4 от Регламент (ЕО) № 258/97 на Европейския парламент и на Съвета (3), по което не е взето окончателно решение преди 1 януари 2018 г., се разглежда като заявление, подадено съгласно Регламент (ЕС) 2015/2283.

               (5)

               На 14 май 2015 г. дружеството Botamedi Inc. подаде до компетентния орган на Ирландия заявление за пускане на пазара на Съюза на флоротанини, извлечени от ядивните морски водорасли Ecklonia cava („флоротанини от Ecklonia cava“), като нова хранителна съставка по смисъла на член 1, параграф 2, буква в) от Регламент (ЕО) № 258/97. В заявлението се иска флоротанините от Ecklonia cava да се използват като хранителни добавки за населението като цяло, с изключение на деца под 12 години.

               (6)

               Макар заявлението за пускане на пазара на Съюза на флоротанини от Ecklonia cava да е подадено в съответствие с член 4 от Регламент (ЕО) № 258/97, за него са изпълнени и изискванията, установени в Регламент (ЕС) 2015/2283.

               (7)

               На 29 март 2016 г. компетентният орган на Ирландия представи доклада си за първоначална оценка. В него той стига до заключението, че по отношение на флоротанините от Ecklonia cava се изисква допълнителна оценка в съответствие с член 6, параграф 3 от Регламент (ЕО) № 258/97.

               (8)

               На 10 май 2016 г. Комисията препрати доклада за първоначална оценка на другите държави членки. В рамките на предвидения в член 6, параграф 4, първа алинея от Регламент (ЕО) № 258/97 60-дневен срок държавите членки изразиха съгласие с доклада на Ирландия за първоначална оценка.

               (9)

               С оглед на изготвения от Ирландия доклад за първоначална оценка, с който другите държави членки се съгласиха, на 22 юли 2016 г. Комисията проведе консултации с Европейския орган за безопасност на храните (ЕОБХ), като поиска от него да направи допълнителна оценка в съответствие с Регламент (ЕО) № 258/97 на флоротанините от Ecklonia cava като нова хранителна съставка.

               (10)

               На 20 септември 2017 г. ЕОБХ прие научно становище относно безопасността на флоротанините от Ecklonia cava като нова храна съгласно Регламент (ЕО) № 258/97 (4). Макар че е изготвено и прието от ЕОБХ по силата на Регламент (ЕО) № 258/97, становището отговаря на изискванията по член 11 от Регламент (ЕС) 2015/2283.

               (11)

               В становището на ЕОБХ беше подчертано, че приемът на йод посредством хранителни добавки, съдържащи флоротанини от Ecklonia cava, може да породи опасения при лица с повишен риск от заболяване на щитовидната жлеза, и че ако лица без повишен риск от заболяване на щитовидната жлеза приемат хранителни добавки, съдържащи флоротанини от Ecklonia cava, при тях общият прием на йод може да надвиши горния праг, установен по отношение на йода (5). Поради това хранителните добавки, съдържащи флоротанини от Ecklonia cava, следва да бъдат етикетирани по подходящ начин.

               (12)

               Освен това, като се отчитат предвидената употреба и фактът, че от обхвата на искането са изключени деца под 12 години, хранителните добавки, съдържащи флоротанини от Ecklonia cava, следва да бъдат етикетирани по подходящ начин и в това отношение.

               (13)

               Следователно научното становище на ЕОБХ дава достатъчно основание да се приеме, че при предложените видове и нива на употреба флоротанините от Ecklonia cava, когато са използвани като съставка в хранителните добавки, отговарят на критериите, установени в член 12, параграф 1 от Регламент (ЕС) 2015/2283.

               (14)

               С Директива 2002/46/ЕО на Европейския парламент и на Съвета (6) се определят изискванията относно хранителните добавки. Употребата на флоротанини от Ecklonia cava следва да бъде разрешена, без да се засяга посочената директива.

               (15)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   1.   Флоротанините от Ecklonia cava, чиито спецификации се съдържат в приложението към настоящия регламент, се включват в списъка на Съюза на разрешените нови храни, както е предвидено в член 8 от Регламент (ЕС) 2015/2283.
   2.   Посоченото в параграф 1 вписване съдържа условията на употреба и изискванията за етикетиране, установени в приложението към настоящия регламент.
   3.   С предоставеното с настоящия член разрешение не се засягат разпоредбите на Директива 2002/46/ЕО.
   Член 2
   Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2018 година.

            За Комисията

            Председател

         Jean-Claude JUNCKER

      (1)  ОВ L 327, 11.12.2015 г., стр. 1.

      (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).

      (3)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).

      (4)  EFSA Journal (Бюлетин на ЕОБХ) 2017;15(10):5003.

      (5)  Становище на Научния комитет по храните относно допустимия горен праг на прием на йод, 7.10.2002 г.

      (6)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).

      ПРИЛОЖЕНИЕ
      Приложението към Регламент за изпълнение (ЕС) 2017/2470 се изменя, както следва:

                  1)

                  Следното вписване се вмъква в таблица 1 (Разрешени нови храни) по азбучен ред:

                              Разрешена нова храна

                              Условия, при които новата храна може да се употребява

                              Допълнителни специфични изисквания за етикетиране

                              Други изисквания

                              „Флоротанини от Ecklonia cava

                                 Посочена категория храни

                                 Максимални нива

                              Означението на новата храна при етикетиране на хранителните продукти, в които се съдържа, е „флоротанини от Ecklonia cava“.
                              Върху хранителните добавки, съдържащи флоротанини от Ecklonia cava, се посочва, че:

                                          а)

                                          тази хранителна добавка не трябва да се консумира от деца/подрастващи на възраст под дванадесет/четиринадесет/осемнадесет (*) години;

                                          б)

                                          тази хранителна добавка не трябва да се консумира от лица със заболяване на щитовидната жлеза или от лица, които знаят или за които е установено, че са с повишен риск от развитие на заболяване на щитовидната жлеза;

                                          в)

                                          тази хранителна добавка не трябва да се консумира, ако се приемат и други хранителни добавки, съдържащи йод.

                                          (*)

                                          В зависимост от възрастовата група, за която е предназначена хранителната добавка.“

                              Хранителни добавки по смисъла на определението в Директива 2002/46/ЕО, предназначени за населението като цяло, с изключение на деца на възраст под 12 години

                              163 mg/ден за подрастващи на възраст от 12 до 14 години;
                              230 mg/ден за подрастващи на възраст над 14 години;
                              263 mg/ден за възрастни.

                  2)

                  Следното вписване се вмъква в таблица 2 (Спецификации) по азбучен ред:

                              Разрешена нова храна

                              Спецификация

                              „Флоротанини от Ecklonia cava

                                 Описание/определение:

                              Флоротанините от Ecklonia cava се получават чрез алкохолна екстракция от ядивните морски водорасли Ecklonia cava. Екстрактът представлява тъмнокафяв прах, богат на флоротанини — полифенолни съединения, констатирани като вторични метаболити в някои видове кафяви водорасли.

                                 Характеристики/състав

                              Флоротанинно съдържание: 90 ± 5 %
                              Антиоксидантна активност: > 85 %
                              Влажност: < 5 %
                              Пепел: < 5 %

                                 Микробиологични критерии:

                              Общ брой на жизнеспособните клетки: < 3 000  CFU/g
                              Плесени/дрожди: < 300 CFU/g
                              Колиформи: отрицателен резултат при изпитване

                                 Salmonella spp.: отрицателен резултат при изпитване

                                 Staphylococcus aureus: отрицателен резултат при изпитване

                                 Тежки метали и халогенни елементи:

                              Олово: < 3,0 mg/kg
                              Живак: < 0,1 mg/kg
                              Кадмий: < 3,0 mg/kg
                              Арсен: < 25,0 mg/kg
                              Неорганичен арсен: < 0,5 mg/kg
                              Йод: 150,0 — 650,0 mg/kg
                              CFU: образуващи колония единици“


title: Регламент за изпълнение (ЕС) 2018/462 на Комисията от 20 март 2018 година за разрешаване на разширяването на употребата на L-ерготионеин като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП. )

text:
               21.3.2018

               BG

               Официален вестник на Европейския съюз

               L 78/11

         РЕГЛАМЕНТ ЗА ИЗПЪЛНЕНИЕ (ЕС) 2018/462 НА КОМИСИЯТА
   от 20 март 2018 година
   за разрешаване на разширяването на употребата на L-ерготионеин като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
   като има предвид, че:

               (1)

               В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.

               (2)

               Регламент за изпълнение (ЕС) 2017/2470 на Комисията (2) беше приет в съответствие с член 8 от Регламент (ЕС) 2015/2283 и с него се изготвя списък на Съюза на разрешените нови храни.

               (3)

               В съответствие с член 12 от Регламент (ЕС) 2015/2283 Комисията представя проект на акт за изпълнение относно пускането на пазара на Съюза на нова храна и за актуализиране на списъка на Съюза.

               (4)

               На 25 юли 2013 г. дружеството Tetrahedron подаде заявление до компетентния орган на Франция за пускане на пазара на Съюза на синтетичен L-ерготионеин („L-ерготионеин“) като нова хранителна съставка по смисъла на член 1, параграф 2, буква в) от Регламент (ЕО) № 258/97 на Европейския парламент и на Съвета (3). В заявлението се иска L-ерготионеин да се използва в хранителни добавки за населението като цяло, с изключение на бременни жени и кърмачки и на деца над три години, както и в безалкохолни напитки, продукти от прясно мляко, напитки на млечна основа, зърнени блокчета и шоколад за населението като цяло, с изключение на бременни жени и кърмачки, кърмачета и малки деца.

               (5)

               На 26 октомври 2016 г. ЕОБХ прие „Научно становище относно безопасността на L-ерготионеин като нова храна в съответствие с Регламент (ЕО) № 258/97“ (4). В становището си той стигна до заключението, че L-ерготионеин е безопасен при предложените видове и нива на употреба.

               (6)

               С Решение за изпълнение (ЕС) 2017/1281 на Комисията (5) се разрешава — в съответствие с Регламент (ЕО) № 258/97 — пускането на пазара на L-ерготионеин като нова хранителна съставка, която да се използва в хранителни добавки, предназначени за населението като цяло, с изключение на кърмачета, малки деца, бременни жени и кърмачки.

               (7)

               С настоящия регламент за изпълнение се разглежда въпросът за останалите видове и нива на употреба, за които бе поискано разрешение от заявителя. Комисията предприе извършването на по-задълбочена оценка, преди да вземе окончателно решение относно това какъв да бъде пълният обхват на заявлението, за да се гарантира, че L-ерготионеин е безопасен и когато се консумира и под форма, различна от хранителни добавки, от кърмачета, малки деца, бременни жени и кърмачки.

               (8)

               На 26 април 2017 г. заявителят бе уведомен за допълнителното искане на Комисията към ЕОБХ и изрази съгласие с него.

               (9)

               На 19 май 2017 г. Комисията се консултира с ЕОБХ, като го прикани да направи допълнителна оценка на безопасността за L-ерготионеин в безалкохолни напитки, продукти от прясно мляко, напитки на млечна основа, зърнени блокчета и шоколад за бременни жени и кърмачки, кърмачета и малки деца.

               (10)

               В съответствие с член 35, параграф 1 от Регламент (ЕС) 2015/2283 всяко заявление за пускане на нова храна на пазара в рамките на Съюза, подадено до държава членка в съответствие с член 4 от Регламент (ЕО) № 258/97 относно нови храни и нови хранителни съставки и по което не е взето окончателно решение преди 1 януари 2018 г., се разглежда като заявление, подадено съгласно Регламент (ЕС) 2015/2283.

               (11)

               На 25 октомври 2017 г. ЕОБХ прие „Научно становище относно безопасността на L-ерготионеин“ (6). Въпреки че посоченото становище е изготвено и прието от ЕОБХ съгласно Регламент (ЕО) № 258/97, то е в съответствие с изискванията на член 11 от Регламент (ЕС) 2015/2283.

               (12)

               В становището се излагат достатъчно аргументи в полза на това, че когато L-ерготионеин се използва като съставка в безалкохолни напитки, продукти от прясно мляко, напитки на млечна основа, зърнени блокчета и шоколадови сладкарски изделия, като се вземат предвид всички групи от населението като цяло, то е в съответствие с член 12, параграф 1 от Регламент (ЕС) 2015/2283.

               (13)

               С Регламент (ЕС) № 1308/2013 на Европейския парламент и на Съвета за установяване на обща организация на пазарите на селскостопански продукти (7) се определят изисквания по отношение на млякото и млечните продукти, които се прилагат за L-ерготионеин, когато той се използва като съставка в млечни продукти. В съответствие с приложение VII, част III, точка 2 L-ерготионеин не може да се използва в млечни продукти, за да замества изцяло или частично някоя от млечните съставки. Поради това употребата на L-ерготионеин като нова храна в млечни продукти следва да бъде съответно ограничена.

               (14)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   1.   Вписването в списъка на Съюза с разрешени нови храни, както е предвидено в член 8 от Регламент (ЕС) 2015/2283, което се отнася до веществото L-ерготионеин, се изменя, както е посочено в приложението към настоящия регламент.
   2.   Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.
   Член 2
   Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2018 година.

            За Комисията

            Председател

         Jean-Claude JUNCKER

      (1)  ОВ L 327, 11.12.2015 г., стр. 1.

      (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).

      (3)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).

      (4)  EFSA Journal (Бюлетин на ЕОБХ) 2016; 14(11):4629.

      (5)  Решение за изпълнение (ЕС) 2017/1281 на Комисията от 13 юли 2017 г. за разрешаване на пускането на пазара на L-ерготионеин като нова хранителна съставка съгласно Регламент (ЕО) № 258/97 на Европейския парламент и на Съвета (ОВ L 184, 15.7.2017 г., стр. 65).

      (6)  EFSA Journal (Бюлетин на ЕОБХ) 2017; 15(11):5060.

      (7)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).

      ПРИЛОЖЕНИЕ
      Приложението към Регламент за изпълнение (ЕС) 2017/2470 се изменя, както следва:
      Вписването за L-ерготионеин в таблица 1 (Разрешени нови храни) се заменя със следното:

                     Разрешена нова храна

                     Условия, при които новата храна може да се употребява

                     Допълнителни специфични изисквания за етикетиране

                     Други изисквания

                     „L-ерготионеин

                        Посочена категория храни

                        Максимални нива

                     Означението на новата храна при етикетиране на хранителните продукти, в които тя се съдържа, е „L-ерготионеин“.“

                     Безалкохолни напитки

                     0,025 g/kg

                     Напитки на млечна основа

                     0,025 g/kg

                     Продукти от прясно мляко (*)

                     0,040 g/kg

                     Зърнени блокчета

                     0,2 g/kg

                     Шоколадови сладкарски изделия

                     0,25 g/kg

                     Хранителни добавки по смисъла на определението в Директива 2002/46/ЕО

                     30 mg/ден за населението като цяло (с изключение на бременни жени и кърмачки)
                     20 mg/ден за деца над 3 години

                                 (*)

                                 Когато се използва в млечни продукти, L-ерготионеин не може да заменя изцяло или частично нито една млечна съставка.


title: Регламент за изпълнение (ЕС) 2018/465 на Съвета от 21 март 2018 година за прилагане на Регламент (ЕС) № 270/2011 относно ограничителни мерки, насочени срещу определени лица, образувания и органи с оглед на положението в Египет

text:
               21.3.2018

               BG

               Официален вестник на Европейския съюз

               LI 78/1

         РЕГЛАМЕНТ ЗА ИЗПЪЛНЕНИЕ (ЕС) 2018/465 НА СЪВЕТА
   от 21 март 2018 година
   за прилагане на Регламент (ЕС) № 270/2011 относно ограничителни мерки, насочени срещу определени лица, образувания и органи с оглед на положението в Египет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 270/2011 на Съвета от 21 март 2011 г. относно ограничителни мерки, насочени срещу определени лица, образувания и органи с оглед на положението в Египет (1), и по-специално член 12, параграф 4 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 21 март 2011 г. Съветът прие Регламент (ЕС) № 270/2011.

               (2)

               Изложението на мотивите за посочване на четири лица, изброени в приложение I към Регламент (ЕС) № 270/2011, следва да бъде изменено.

               (3)

               Шест лица не следва да бъдат заличени от списъка на физическите и юридическите лица, образуванията и органите, съдържащ се в приложение I към Регламент (ЕС) № 270/2011.

               (4)

               Поради това приложение I към Регламент (ЕС) № 270/2011 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 270/2011 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2018 година.

            За Съвета

            Председател

         Е. ЗАХАРИЕВА

      (1)  ОВ L 76, 22.3.2011 г., стр. 4.

      ПРИЛОЖЕНИЕ

                  1.

                  В приложение I към Регламент (ЕС) № 270/2011 вписванията за лицата по-долу се заменят със следните вписвания:

                              Име (и евентуални псевдоними)

                              Информация за идентифициране

                              Основания за посочване

                              2.

                              „Suzanne Saleh Thabet

                              Съпруга на Mohamed Hosni Elsayed Mubarak, бивш президент на Арабска република Египет.
                              Дата на раждане: 28.2.1941 г.
                              Пол: Ж

                              Лицето е свързано с Mohamed Hosni Elsayed Mubarak, който е обект на съдебно преследване или процес на възстановяване на активи от страна на египетските власти във връзка с окончателна съдебна присъда за присвояване на държавни средства, съгласно Конвенцията на ООН срещу корупцията.

                              4.

                              Heidy Mahmoud Magdy Hussein Rasekh

                              Съпруга на Alaa Mohamed Hosni Elsayed Mubarak, син на бившия президент на Арабска република Египет.
                              Дата на раждане: 5.10.1971 г.
                              Пол: Ж

                              Лицето е обект на съдебно преследване или процес на възстановяване на активи от страна на египетските власти във връзка с окончателна съдебна присъда за присвояване на държавни средства, съгласно Конвенцията на ООН срещу корупцията, и е свързано с Alaa Mohamed Hosni Elsayed Mubarak.

                              6.

                              Khadiga Mahmoud El Gammal

                              Съпруга на Gamal Mohamed Hosni Elsayed Mubarak, син на бившия президент на Арабска република Египет.
                              Дата на раждане: 13.10.1982 г.
                              Пол: Ж

                              Лицето е обект на съдебно преследване или процес на възстановяване на активи от страна на египетските власти във връзка с окончателна съдебна присъда за присвояване на държавни средства, съгласно Конвенцията на ООН срещу корупцията, и е свързано с Gamal Mohamed Hosni Elsayed Mubarak.

                              19.

                              Elham Sayed Salem Sharshar

                              Съпруга на Habib Ibrahim Eladli
                              Дата на раждане: 23.1.1963 г.
                              Пол: Ж

                              Лицето е обект на съдебно преследване във връзка с окончателна съдебна присъда за присвояване на държавни средства, съгласно Конвенцията на ООН срещу корупцията, и е свързано с Habib Ibrahim Eladli.“

                  2.

                  В приложение I към Регламент (ЕС) № 270/2011 вписванията за изброените по-долу лица се заличават:

                              7.

                              Ahmed Abdelaziz Ezz,

                              8.

                              Abla Mohamed Fawzi Ali Ahmed Salama,

                              9.

                              Khadiga Ahmed Ahmed Kamel Yassin,

                              10.

                              Shahinaz Abdel Aziz Abdel Wahab Al Naggar,

                              11.

                              Ahmed Alaeldin Amin Abdemaksoud Elmaghraby,

                              12.

                              Naglaa Abdallah El Gazaerly.


title: Регламент за изпълнение (ЕС) 2018/469 на Комисията от 21 март 2018 година за разрешаване на пускането на пазара на екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai) като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП. )

text:
               22.3.2018

               BG

               Официален вестник на Европейския съюз

               L 79/11

         РЕГЛАМЕНТ ЗА ИЗПЪЛНЕНИЕ (ЕС) 2018/469 НА КОМИСИЯТА
   от 21 март 2018 година
   за разрешаване на пускането на пазара на екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai) като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
   като има предвид, че:

               (1)

               В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.

               (2)

               Регламент за изпълнение (ЕС) 2017/2470 на Комисията (2) беше приет в съответствие с член 8 от Регламент (ЕС) 2015/2283 и с него се изготвя списък на Съюза на разрешените нови храни.

               (3)

               В съответствие с член 12 от Регламент (ЕС) 2015/2283 Комисията представя проект на акт за изпълнение относно пускането на пазара на Съюза на нова храна и за актуализиране на списъка на Съюза.

               (4)

               В съответствие с член 35, параграф 1 от Регламент (ЕС) 2015/2283 всяко заявление за пускане на нова храна на пазара в рамките на Съюза, подадено до държава членка в съответствие с член 4 от Регламент (ЕО) № 258/97 на Европейския парламент и на Съвета (3) и по което не е взето окончателно решение преди 1 януари 2018 г., се разглежда като заявление, подадено съгласно Регламент (ЕС) 2015/2283.

               (5)

               На 13 март 2014 г. дружествого Naturalendo Tech Co., Ltd подаде до компетентния орган на Ирландия заявление за пускането на пазара на екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai) като нова хранителна съставка по смисъла на член 1, параграф 2, буква д) от Регламент (ЕО) № 258/97. В заявлението се иска новата храна да се използва в хранителни добавки, предназначени за жени след менопауза.

               (6)

               Макар заявлението за пускане на пазара на екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai) като нова храна в рамките на Съюза да е подадено до държава членка в съответствие с член 4 от Регламент (ЕО) № 258/97, то отговаря и на изискванията, определени в Регламент (ЕС) 2015/2283.

               (7)

               На 29 юли 2014 г. компетентният орган на Ирландия представи доклада си за първоначална оценка. В него той стига до заключението, че екстрактът от смес от три растителни корена отговаря на установените в член 3, параграф 1 от Регламент (ЕО) № 258/97 критерии за нови хранителни съставки.

               (8)

               На 15 септември 2014 г. Комисията препрати доклада за първоначална оценка на другите държави членки. В предвидения в член 6, параграф 4, първа алинея от Регламент (ЕО) № 258/97 60-дневен срок няколко държави членки представиха мотивирани възражения.

               (9)

               Предвид възраженията, повдигнати от другите държави членки, Комисията се консултира с Европейския орган за безопасност на храните (ЕОБХ) на 20 април 2015 г., като поиска от него да извърши допълнителна оценка във връзка с екстракта от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai) като нова хранителна съставка в съответствие с Регламент (ЕО) № 258/97.

               (10)

               На 21 септември 2016 г. ЕОБХ прие „Научно становище относно безопасността на екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai) като нова храна“ (4) Въпреки че посоченото становище е изготвено и прието от ЕОБХ съгласно Регламент (ЕО) № 258/97, то е в съответствие с изискванията на член 11 от Регламент (ЕС) 2015/2283.

               (11)

               В становището си ЕОБХ не стигна до заключение в полза на безопасността на екстракта от три растителни корена, използван в хранителни добавки, предназначени за възрастни, при максимална доза от 514 mg дневно, както е предложено от заявителя, тъй като този прием би превишил стойностите, които се считат за безопасни (2,5 mg/kg телесно тегло). ЕОБХ стигна обаче до заключението, че екстрактът от смес на три растителни корена е безопаснен за възрастни, когато се добавя в хранителни добавки при максимална дневна доза от 175 mg, което отговаря на безопасните стойности на прием за възрастен човек с примерно телесно тегло от 70 kg.

               (12)

               Предвид становището на ЕОБХ заявителят предостави допълнителна информация, с която да се намалят опасенията във връзка с безопасността. На 12 януари 2017 г. Комисията се свърза с ЕОБХ да преразгледа допълнителната информация във връзка с научното становище относно безопасността на екстракта от смес на три растителни корена. На 4 април 2017 г. в своето преразгледано становище относно безопасността на екстракта от смес на три растителни корена (5) ЕОБХ стигна до заключението, че не е необходимо да бъде преразглеждано научното становище, прието първоначално на 21 септември 2016 г., като по този начин ЕОБХ потвърди още веднъж, че екстрактът от смес на три растителни корена е безопасен за възрастни, когато се добавя в хранителни добавки при максимална доза от 175 mg дневно.

               (13)

               В първоначалното си становище ЕОБХ изрази мнение, че рискът от алергична реакция към Angelica gigas Nakai не е много по-различен от риска, свързан с целина, тъй като и двете растения принадлежат към едно и също ботаническо семейство (т.е. Apiaceae). Тъй като целината е храна, която се изисква да бъде етикетирана като алерген, съгласно Регламент (ЕС) № 1169/2011 на Европейския парламент и на Съвета (6) е необходимо новата хранителна съставка да следва да бъде етикетирана по съответния начин.

               (14)

               И в двете становища се дават достатъчно основания, за да бъде установено, че екстрактът от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai) при предложените видове и нива на употреба, когато се използва като съставка в хранителни добавки, е в съответствие с член 12, параграф 1 от Регламент (ЕС) 2015/2283.

               (15)

               Като се вземат под внимание предвидената употреба и фактът, че в заявлението за разрешение е предвидена употреба само за възрастни, хранителните добавки, съдържащи екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai), следва да бъдат етикетирани по съответния начин.

               (16)

               С Директива 2002/46/ЕО на Европейския парламент и на Съвета (7) се определят изискванията относно хранителните добавки. Употребата на екстракта от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai) следва да бъде разрешена, без да се засяга посочената директива.

               (17)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   1.   Екстрактът от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai), както е посочено в приложението към настоящия регламент, се включва в списъка на Съюза на разрешените нови храни, както е предвидено в член 8 от Регламент (ЕС) 2015/2283.
   2.   Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.
   3.   Разрешаването, предвидено в настоящия член, не засяга разпоредбите на Директива 2002/46/ЕО.
   Член 2
   Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2018 година.

            За Комисията

            Председател

         Jean-Claude JUNCKER

      (1)  ОВ L 327, 11.12.2015 г., стр. 1.

      (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).

      (3)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).

      (4)  EFSA Journal (Бюлетин на ЕОБХ), 2016;14(10):4589.

      (5)  EFSA Journal (Бюлетин на ЕОБХ), 2017;15(5):4778.

      (6)  Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г., стр. 18).

      (7)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).

      ПРИЛОЖЕНИЕ
      Приложението към Регламент за изпълнение (ЕС) 2017/2470 се изменя, както следва:

                  1)

                  В таблица 1 (Разрешени нови храни) се вмъква следното вписване по азбучен ред:

                              Разрешена нова храна

                              Условия, при които новата храна може да се употребява

                              Допълнителни специфични изисквания за етикетиране

                              Други изисквания

                              „Екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai)

                                 Посочена категория храни

                                 Максимални нива

                              Означението на новата храна при етикетирането на съдържащите я храни, е „екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai)“.
                              При етикетирането на хранителните добавки, съдържащи екстракт от смес на три растителни корена, в непосредствена близост до списъка със съставките се отбелязва, че те не бива да се консумират от лица, които знаят, че имат алергия към целина.“

                              Хранителни добавки по смисъла на определението в Директива 2002/46/ЕО за възрастни

                              175 mg/ден

                  2)

                  В таблица 2 (Спецификации) се вмъква следното вписване по азбучен ред:

                              Разрешена нова храна

                              Спецификации:

                              „Екстракт от три растителни корена (Cynanchum wilfordii Hemsley, Phlomis umbrosa Turcz. и Angelica gigas Nakai)

                                 Описание/определение:

                              Сместа от три растителни корена е златистокафяв фин прах, получен чрез екстракция с гореща вода, концентриране чрез изпаряване и пулверизационно сушене

                                 Състав на екстракта от смес на 3 растителни корена:

                              Корен от Cynanchum wilfordii: 32,5 % (w/w)
                              Корен от Phlomis umbrosa: 32,5 % (w/w)
                              Корен от Angelica gigas: 35,0 % (w/w)

                                 Спецификации:

                              Намаление на масата след изсушаване: NMT 100 mg/g

                                 Изследване:

                              Канелена киселина: 0,012 – 0,039 mg/g
                              Метилов естер на шанжизид: 0,20 – 1,55 mg/g
                              Нодакенин: 3,35 – 10,61 mg/g
                              Метокссален: < 3 mg/g
                              Феноли: 13,0 – 40,0 mg/g
                              Кумарини: 13,0 – 40,0 mg/g
                              Иридоиди: 13,0 – 39,0 mg/g
                              Сапонини: 5,0 – 15,5 mg/g

                                 Хранителни компоненти:

                              Въглехидрати: 600 – 880 mg/g
                              Белтъци: 70 – 170 mg/g
                              Мазнини: < 4 mg/g

                                 Микробиологични параметри:

                              Общ брой на жизнеспособните микроорганизми: < 5 000  CFU/g
                              Общо дрожди и плесени: < 100 CFU/g
                              Колиформени бактерии: < 10 CFU/g

                                 Салмонела: Отрицателни/25 g

                                 Escherichia coli: Отрицателни/25 g

                                 Staphylococcus aureus: Отрицателни/25 g

                                 Тежки метали:

                              Олово: < 0,65 mg/kg
                              Арсен: < 3,0 mg/kg
                              Живак: < 0,1 mg/kg
                              Кадмий: < 1,0 mg/kg
                              CFU: образуващи колония единици“


title: Регламент за изпълнение (ЕС) 2018/481 на Комисията от 21 март 2018 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин

text:
               23.3.2018

               BG

               Официален вестник на Европейския съюз

               L 81/6

         РЕГЛАМЕНТ ЗА ИЗПЪЛНЕНИЕ (ЕС) 2018/481 НА КОМИСИЯТА
   от 21 март 2018 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита, заедно с представителните цени в секторите на птичето месо и яйцата, както и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Поради това Регламент (ЕО) № 1484/95 следва да бъде изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2018 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ
      „
            ПРИЛОЖЕНИЕ I

                        Код по КН

                        Описание на стоките

                        Представителна цена
                        (ЕUR/100 kg)

                        Обезпечение по член 3
                        (ЕUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        103,6

                        0

                        AR

                        0207 12 90

                        Неразфасовани замразени „пилета 65 %“

                        127,4

                        0

                        AR

                        154,1

                        0

                        BR

                        0207 14 10

                        Обезкостени замразени разфасовки от петли или кокошки

                        244,2

                        17

                        AR

                        225,0

                        23

                        BR

                        320,2

                        0

                        CL

                        233,5

                        20

                        TH

                        0207 27 10

                        Обезкостени замразени разфасовки от пуйки

                        327,6

                        0

                        BR

                        303,4

                        0

                        CL

                        0408 91 80

                        Яйца без черупки, сушени

                        368,4

                        0

                        AR

                        1602 32 11

                        Приготвени храни от петли или кокошки без топлинна обработка

                        240,9

                        14

                        BR

                  “

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7).


title: Регламент за изпълнение (ЕС) 2018/482 на Комисията от 22 март 2018 година за определяне на максималната изкупна цена за обезмаслено мляко на прах за първата индивидуална покана за търг в рамките на тръжната процедура, открита с Регламент за изпълнение (ЕС) 2018/154

text:
               23.3.2018

               BG

               Официален вестник на Европейския съюз

               L 81/8

         РЕГЛАМЕНТ ЗА ИЗПЪЛНЕНИЕ (ЕС) 2018/482 НА КОМИСИЯТА
   от 22 март 2018 година
   за определяне на максималната изкупна цена за обезмаслено мляко на прах за първата индивидуална покана за търг в рамките на тръжната процедура, открита с Регламент за изпълнение (ЕС) 2018/154
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (1), и по-специално член 3 от него,
   като има предвид, че:

               (1)

               С Регламент за изпълнение (ЕС) 2018/154 на Комисията (2) беше открита тръжна процедура за изкупуване на обезмаслено мляко на прах за периода на публична интервенция от 1 март до 30 септември 2018 г. в съответствие с условията, предвидени в Регламент за изпълнение (ЕС) 2016/1240 на Комисията (3).

               (2)

               В съответствие с член 14, параграф 1 от Регламент за изпълнение (ЕС) 2016/1240 Комисията трябва, въз основа на офертите, получени в отговор на индивидуалните покани за търг, да определи максимална изкупна цена или да реши да не определя такава цена.

               (3)

               Предвид офертите, получени за първата индивидуална покана за търг, не следва да се определя максимална изкупна цена.

               (4)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   За първата индивидуална покана за търг за изкупуване на обезмаслено мляко на прах в рамките на тръжната процедура, открита с Регламент за изпълнение (ЕС) 2018/154, за която крайният срок за подаване на оферти изтече на 20 март 2018 г., не се определя максимална изкупна цена.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 март 2018 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 346, 20.12.2013 г., стр. 12.

      (2)  Регламент за изпълнение (ЕС) 2018/154 на Комисията от 30 януари 2018 г. за откриване на тръжна процедура за изкупуване на обезмаслено мляко на прах през периода на публична интервенция от 1 март до 30 септември 2018 г. (ОВ L 29, 1.2.2018 г., стр. 6).

      (3)  Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (ОВ L 206, 30.7.2016 г., стр. 71).


title: Регламент за изпълнение (ЕС) 2018/497 на Комисията от 21 март 2018 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Marrone del Mugello“ (ЗГУ))

text:
               26.3.2018

               BG

               Официален вестник на Европейския съюз

               L 82/2

         РЕГЛАМЕНТ ЗА ИЗПЪЛНЕНИЕ (ЕС) 2018/497 НА КОМИСИЯТА
   от 21 март 2018 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Marrone del Mugello“ (ЗГУ))
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното географско указание „Marrone del Mugello“, регистрирано по силата на Регламент (ЕО) № 1263/96 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Marrone del Mugello“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (EО) № 1263/96 на Комисията от 1 юли 1996 г. относно допълнение на приложението към Регламент (EО) № 1107/96 за регистрацията на географски указания и наименования за произход по процедурата, определена в член 17 от Регламент (ЕИО) № 2081/92 (ОВ L 163, 2.7.1996 г., стр. 19).

      (3)  ОВ C 413, 5.12.2017 г., стр. 14.